Panunggalan iki ing mula bukane awujud kumpulan kang adhedhasar rembugan lan tukar carita laku urip utawa sambung rasa ing antarane warga panunggalan. Ing tahun 1980, kumpulan kekadangan iki ngadeg dadi salah sawijine paguyuban kanthi papan underan ing Dalan Banyuurip Kidul Gang II Nomer 40 Surabaya. Dene ancasing paguyuban iki nyawisake tuntunan lan ngamping-ampingi budi pekerti kang becik lan luhur kanthi ngayati lan ngamalake Pancasila murih mujudake manungsa Indonesia kang wutuh.